


Z A P I S N I K
34.  sjednice Vijeća Gradske četvrti Donja Dubrava,
održane 27. veljače 2020.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Milan Draženović – predsjednik, Antun Bačić - potpredsjednik, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Dubravka Šereg, Hrvoje Tomić, Lara Tomkić i Ivan Trstenjak.
Nenazočna članica Vijeća: Albina Benčec
Nazočni članovi VMO: Željko Đuretec – predsjednik VMO „30. svibnja 1990.“, Davorin Dokolenić – predsjednik VMO Resnički gaj,  Asmirka Belošević – članica VMO Novi Retkovec i Ante Žulj – član VMO Trnava. 
Nazočni pozvani gosti: Antun Filković – voditelj Odjela prometnog redarstva i Goran Jelavić – voditelj IV. Područnog odsjeka u Odjelu komunalnog redarstva.
Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava, 
Snježana Pehar – stručni referent za rad tijela mjesne samouprave
i  Silvestar Smrekar – stručni  referent za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava. O tijeku sjednice vodi se video zapis.
Predsjednik pozdravlja sve prisutne te utvrđuje da je nazočno 14 članova Vijeća te ono može pravovaljano odlučivati. 
Predsjednik otvara 34. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 33. sjednice. Budući da primjedbi nije bilo, nakon provedenog glasovanja utvrđuje da je isti  jednoglasno prihvaćen. 
Potom predlaže dopunu dnevnog reda točkama 6, 7, 8 i 9 za koje su materijale primili prije početka sjednice. Pita članove Vijeća imaju li još kakvih prijedloga za dopunu dnevnog reda. Budući da drugih prijedloga nije bilo, nakon provedenog glasovanja predsjednik utvrđuje da je prijedlog dopune jednoglasno prihvaćen te da je jednoglasno usvojen

DNEVNI  RED:


1. Izvješće prometnog i komunalnog redarstva o provedbi nadzora na području Gradske četvrti Donja Dubrava
2. Prijedlog izvješća o radu Vijeća Gradske četvrti Donja Dubrava u 2019.
3. Prijedlog programa rada Vijeća Gradske četvrti za 2020.
4. Prijedlog zaključka o produljenju ugovora o zakupu prostora za rad Mjesnog odbora Resnički gaj
5. Prijedlog zaključka o prijedlogu utroška sredstava s pozicije Zakupnine i najamnine
6. Prijedlog zaključka o prijedlogu imenovanja neimenovane površine u ulici Dubrava, između k.br. 116 i k.br. 124 po poginulom hrvatskom branitelju Pavlu Spudiću
7. Prijedlog zaključka o prijedlogu preimenovanja dijela ulice I. Resnički gaj u III. Resnički gaj
8. Prijedlog zaključka o prijedlogu preimenovanja Ul. Roberta Močiljanina 14a u Prilaz Gospe od anđela 1
9. Prijedlog zaključka o prijedlogu jednosmjerne regulacije prometa na dijelu Gračačke ulice i ulici Gračački zavoj
10. Prijedlog zaključka o davanju mišljenja o zahtjevu za zakup neizgrađenog građevinskog zemljišta oznake dio k.č.br. 9507, 9506, 9511/1 i 9508 sve k.o. Dubrava
11. Prijedlog zaključka o očitovanju o strategijskom interesu na nekretnini u Ulici trešanja 8e, označenoj kao k.č.br. 8575/110 k.o. Dubrava, z.k.č.br. 3252/190 k.o. Resnik
12. Prijedlog zaključka o prijedlogu sanacije kanala u II. Resničkom gaju
13. Prijedlog zaključka o prijedlogu postavljanja prometnog ogledala u Banatskoj ulici kod spoja s ulicom Dubrava
14. Prijedlog zaključka o prijedlogu postavljanja prometnog znaka „zabrana parkiranja“ u ulici Čulinečki zavoj
15. Pitanja, prijedlozi i obavijesti


Ad 1 - Izvješće prometnog i komunalnog redarstva o provedbi nadzora na području Gradske četvrti Donja Dubrava
Predsjednik još jednom pozdravlja g. Antuna Filkovića i g. Gorana Jelavića iz Sektora za komunalno i prometno redarstvo i zahvaljuje što su se odazvali pozivu. Naglašava da je Vijeće uglavnom zadovoljno njihovim radom, ali smatra da bi mogao biti još bolji i efikasniji. U Gradskoj četvrti Donja Dubrava veliki problem su neodržavane okućnice pa grane stabala i živice prelaze dobrim dijelom na javne površine – nogostupe i ulice. Najveći problem je nepropisno parkiranje u Vinodolskoj ulici, od raskrižja s ulicom Dubrava. Zadnji dopis upućen je prometnom redarstvu u prosincu 2019. na koji nije odgovoreno što smatra nekorektnim. Nažalost, s prometnim redarstvom se Vijeće zbog jedne kamere dopisuje već nekoliko godina.
Vinodolska ulica je vrlo frekventna i sigurnost pješaka, za čije kretanje je označena žuta linija, ugrožena je zbog stalno parkiranih automobila. Problem nepropisnog parkiranja prisutan je u cijeloj Donjoj Dubravi, naročito kod škola i vrtića i na pristupnim prometnicama tim objektima.Građani su svoja gradilišta maksimalno izgradili i ne parkiraju u svojim dvorištima nego na ulicama. U posljednje vrijeme zato traže uspostavu jednosmjernog prometa u svojim ulicama, naročito na području Trnave i Novog Retkovca. Daje riječ A. Filkoviću i G. Jelaviću.
A. Filković daje informacije o provedbi nadzora, bilo po službenoj dužnosti, bilo po prijavama građana, na području Donje Dubrave u 2019. temeljem kojih je prometno redarstvo izdalo 445 kazni, najviše u ulici Dubrava i Vinodolskoj ulici. Naročito do kršenja prometnih propisa dolazi oko škola i vrtića gdje se zlorabe znakovi za parkiranje invalida. Kamera u Vinodolskoj nije postavljena zbog nedostatka sredstava. Sa nekim gradskim četvrtima takve probleme pokušavaju riješiti na način da gradska četvrt financira kamere, a prometno redarstvo ostalo. Kamerama se problem može efikasno riješiti kao što je to učinjeno na Remizi.
Predsjednik naglašava da Vijeće ne može niti ima načina raspisivanja natječaja za nabavu kamere, jedino ako Gradski ured za mjesnu samoupravu može tu nešto učiniti.
G. Jelavić iznosi podatke o postupanjima komunalnog redarstva na području Donje Dubrave. Veliki problem je odlaganje otpada na nedozvoljenim mjestima, neuređene živice i sl. Osigurana su tri komunalna redara za Donju Dubravu jer jedan ide u mirovinu pa se nada da će ta tri i ostati. Napominje da su svima na raspolaganju i da se svi mogu obratiti pisanim zahtjevima putem Vijeća.
H. Tomić napominje da bi se kamera vrlo brzo isplatila naplatom kazni kada bi je Vijeće moglo financirati. Smatra da, kada bi se to i moglo, nema smisla uskratiti uređenje jedne ulice, da bi se kupila kamera.
Predsjednik naglašava da bi Vijeće problem Vinodolske odavno riješilo kada bi moglo financirati nabavu kamere.
T. Majcan upozorava na problem u jednosmjernim ulicama gdje vozi kako tko želi.
A. Filković ističe da je prometno redarstvo prisutno i kažnjava i takve stvari i nepropisno parkiranje, međutim ako nisu konstantno prisutni sve se vraća u prvobitno stanje. Kada prometni redari počnu kažnjavati nailaze na nezadovoljstvo i veliki revolt građana, ali došlo je 30 novih redara pa se nada da će se situacija poboljšati.
U daljnjoj raspravi sudjeluju K. Ešegović, N. Horvatić i A. Filković.
Predsjednik predlaže donošenje zaključka o potrebi postavljanja nadzorne kamere u Vinodolskoj ulici i pojačanog nadzora radi nepropisnog parkiranja oko škola i vrtića i na prometnicama koje vode do istih. Vijeće jednoglasno donosi

Z A K LJ U Č A K
o prijedlogu pojačanog postupanja prometnog redarstva 
na području Gradske četvrti Donja Dubrava

1. Vijeće radi učinkovitog rješavanja problema učestalog nepropisnog parkiranja vozila, a time i ugrožavanja sigurnosti pješaka, predlaže postavljanje nadzorne kamere u Vinodolskoj ulici kod raskrižja s ulicom Dubrava.
2. Predlaže se pojačano postupanje prometnog redarstva na području Gradske četvrti zbog nepropisnog parkiranja vozila na nogostupu južne strane ulice Dubrava u cijeloj dužini, kod osnovnih škola i vrtića te na  pristupnim prometnicama osnovnim školama i vrtićima:
a) MO Donja Dubrava: 
· Štefanovečka cesta (OŠ M. Jurić Zagorke)
· Cerska ulica (DV I.B.Mažuranić)
· Banatska ulica, Kanarinska ulica, Kraljevčanska ulica, Đurđevačka ulica, Slavonska ulica, Vukovarska ulica, Štefanovečki zavoj i Gračačka ulica
b) MO „Ivan Mažuranić“
· Javorinska ulica (OŠ I.B.Mažuranić)
· Berečka ulica (DV I.B.Mažuranić-područni objekt)
· Kapucinska ulica (DV I.B.Mažuranić-područni objekt)
· Vukovarska ulica, Vardarska ulica, Kijevska ulica, Fočanska ulica, Slavonska ulica i Vrpoljska ulica
c) MO „30. svibnja 1990.“
· Vinodolska ulica, Osječka ulica, Okučanska ulica, Južna ulica i Sopnička ulica
d) MO Novi Retkovec
· Ulica javora (OŠ Retkovec)
· Aleja lipa (DV Pčelica i Medo brundo – područni objekti) 
· Čulinečka cesta, Ulica jasena, Ulica breza i Ulica platana
e) MO Stari Retkovec
· VII. Retkovec, Vrinice i Ulica Nenada Babića
f) MO Čulinec
· Ulica badema (DV „Jabuka“ i DV Medo Brundo)
· II. Čulinec, Ulica palma, Ulica bagrema i Čulinečka c. od k.br. 97 do k.br.107


g) MO Resnički gaj
· Čulinečka c. 190 (DV „Ribica“)
h) MO Trnava
· Vranička i Apatinska ulica (pristup OŠ Vukomerec)
· Resnički put (DV „Jabuka“)
· I. Trnava, Vukomerečka c., Zelenički put, Poljane, Valunske ploče, Sobolski put, Sušačka ulica i Hercegnovski put
3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za komunalno i prometno redarstvo na daljnje postupanje.

Ad 2 - Prijedlog izvješća o radu Vijeća Gradske četvrti Donja Dubrava u 2019.
Predsjednik pita ima li primjedbi na Prijedlog izvješća o radu Vijeća u protekloj godini i otvara raspravu. Bez rasprave Vijeće jednoglasno donosi

IZVJEŠĆE O RADU VIJEĆA GRADSKE 
ČETVRTI DONJA DUBRAVA U 2019. GODINI
(Tekst Izvješća s tabelarnim prikazom priložen je ovom zapisniku i njegov je sastavni dio)


Ad 3 - Prijedlog programa rada Vijeća Gradske četvrti za 2020.
Predsjednik otvara raspravu o Prijedlogu programa rada Vijeća za 2020.. Bez rasprave Vijeće jednoglasno donosi

PROGRAM RADA
VIJEĆA GRADSKE ČETVRTI
DONJA DUBRAVA ZA 2020. GODINU
(Tekst Programa rada priložen je ovom zapisniku i njegov je sastavni dio)
 

Ad 4 - Prijedlog zaključka o produljenju ugovora o zakupu prostora za rad Mjesnog odbora Resnički gaj
Predsjednik  napominje da istječe ugovor o zakupu te ga treba obnoviti. Otvara raspravu. Bez rasprave Vijeće jednoglasno donosi

Z A K L J U Č A K
o produljenju ugovora o zakupu prostora za rad
Mjesnog odbora Resnički gaj

1. Podržava se Zaključak o produljenju ugovora o zakupu poslovnog prostora Klasa: 026-02/20-002/400; Urbroj: 251-06-02/405-19-5 kojeg je donijelo Vijeće Mjesnog odbora Resnički gaj na 33. sjednici, 13. veljače 2020.
2. Vijeće je suglasno da se za potrebe rada Vijeća Mjesnog odbora Resnički gaj, pod istim uvjetima, produlji ugovor o zakupu poslovnog prostora sa Jatgicom Antolović, Čulinečka cesta 230, ukupne površine 32m² na godinu dana.
3. Ovaj se zaključak dostavlja Gradskom uredu za mjesnu samoupravu na daljnje postupanje.


Ad 5 - Prijedlog zaključka o prijedlogu utroška sredstava s pozicije Zakupnine i najamnine
Predsjednik otvara raspravu o Prijedlogu zaključka uz napomenu da je potrebno povećati poziciju koja se odnosi na najam prostora za rad MO Resnički gaj. Bez rasprave Vijeće jednoglasno donosi

Z A K L J U Č A K
o prijedlogu utroška sredstava s pozicije 
Zakupnine i najamnine

1. Vijeće Gradske četvrti Donja Dubrava predlaže da se u Financijskom planu Gradske četvrti Donja Dubrava za 2020. povećaju sredstva na poziciji 3235 – Zakupnine i najamnine s 31.000,00kn na 58.000,00 kn.  Povećanje sredstava u iznosu od 27.000,00 kn je potrebno za najam prostora za rad Mjesnog odbora Resnički gaj, Čulinečka cesta 230.
2. Ovaj se Zaključak dostavlja Gradskom uredu za mjesnu samoupravu na postupanje.


Ad 6 - Prijedlog zaključka o prijedlogu imenovanja neimenovane površine u ulici Dubrava, između k.br. 116 i k.br. 124 po poginulom hrvatskom branitelju Pavlu Spudiću
Predsjednik  otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K
o prijedlogu imenovanja neimenovane površine u ulici Dubrava 
između k.br. 116 i k.br. 124 po poginulom hrvatskom branitelju Pavlu Spudiću

1. Vijeće Gradske četvrti Donja Dubrava razmotrilo je inicijativu Odbora za predlaganje naziva ulica i trgova na području Gradske četvrti Donja Dubrava, a na prijedlog Udruge veterana 145. brigade HV.
1. Vijeće podržava navedenu inicijativu te predlaže da se, sukladno Odluci o načelima, kriterijima i postupku za određivanje imena javnih površina na području Grada Zagreba (Službeni glasnik Grada Zagreba 9/12), neimenovana površina u Mjesnom odboru „Ivan Mažuranić“, Dubrava između k.br. 116 i k.br. 124, k.č. 7128, 7127/3-dio i 9589-dio k.o. Dubrava imenuje po hrvatskom branitelju iz Domovinskog rata: Park Pavla Spudića.
1. Ovaj se zaključak upućuje Odboru za imenovanje naselja, ulica i trgova Gradske skupštine Grada Zagreba na daljnje postupanje. 


Ad 7 - Prijedlog zaključka o prijedlogu preimenovanja dijela ulice I. Resnički gaj u III. Resnički gaj
Predsjednik  otvara raspravu o Prijedlogu zaključka. Bez rasprave Vijeće jednoglasno donosi

Z A K LJ U Č A K
o prijedlogu preimenovanja dijela ulice I. Resnički gaj u III. Resnički gaj

4. Razmotren je prijedlog Vijeća Mjesnog odbora Resnički gaj  i Odbora za imenovanje naselja, ulica i trgova na području Gradske četvrti Donja Dubrava u svezi preimenovanja dijela ulice I. Resnički gaj od 7c do 9k u III. Resnički gaj.
5. Vijeće prijedlog smatra opravdanim i podržava predloženu inicijativu.
6. Ovaj zaključak dostavlja se Gradskoj skupštini, Odboru za imenovanje naselja, ulica i trgova na daljnje postupanje.

Ad 8 - Prijedlog zaključka o prijedlogu preimenovanja Ul. Roberta Močiljanina 14a u Prilaz Gospe od anđela 1
Predsjednik napominje da je Vijeće već prošle godine tražilo preimenovanje dijela ulice Roberta Močiljanina u Trg Gospe od anđela, ali Odbor za imenovanje naselja, ulica i trgova to nije prihvatio jer je zemljište vlasništvo crkve, a privatne površine se ne mogu imenovati. Stoga je sada Župa Sv. Marije Anđeoske, u dogovoru s katastrom, pokrenula inicijativu za preimenovanje javne površine od sjevernog parkirališta odnosno od ulaza prema crkvi do Velebitske ulice. Otvara raspravu. Bez rasprave Vijeće jednoglasno donosi

Z A K LJ U Č A K
o prijedlogu preimenovanja ulice Roberta Močiljanina 14a u
Prilaz Gospe od anđela 1

7. Razmotren je prijedlog Župe sv. Marije Anđeoske – Sesvetska Sopnica  i Franjevačkog samostana sv. Ilije – Zagreb te očitovanje Odbora za imenovanje naselja, ulica i trgova na području Gradske četvrti Donja Dubrava, za dodjelu nove adrese i kućnog broja Župi i Franjevačkom samostanu, od ulaza prema crkvi od sjevernog parkirališta do Velebitske ulice u Sesvetama.
8. Vijeće prijedlog smatra opravdanim i predlaže da se dio javne površine od ulaza prema crkvi, od sjevernog parkirališta do Velebitske ulice u Sesvetama, preimenuje iz ulica Roberta Močiljanina 14a u Prilaz Gospe od anđela 1.
9. Ovaj zaključak dostavlja se Gradskoj skupštini, Odboru za imenovanje naselja, ulica i trgova na daljnje postupanje.


Ad 9 - Prijedlog zaključka o prijedlogu jednosmjerne regulacije prometa na dijelu Gračačke ulice i ulici Gračački zavoj
Predsjednik otvara raspravu o Prijedlogu zaključka. Građanin se obratio sa zahtjevom o čemu se očitovalo Vijeće Mjesnog odbora. Bez rasprave Vijeće jednoglasno donosi

Z A K LJ U Č A K
o prijedlogu jednosmjerne regulacije prometa na dijelu 
Gračačke ulice i ulici Gračački zavoj

10. Razmotren je Zaključak Vijeća Mjesnog odbora Donja Dubrava temeljen na prijedlogu gosp. Marija Zečevića za izmjenu postojeće prometne regulacije na način da se uspostavi jednosmjerno odvijanje prometa, od zapada prema istoku, na dijelu Gračačke ulice od Štefanovečke ceste do Gračačkog zavoja i ulici Gračački zavoj, te da se označi dio kolnika za kretanje pješaka.
11. Vijeće predlaže da nadležni gradski ured izvrši očevid, utvrdi opravdanost prijedloga, donese pripadajuće rješenje i Vijeće obavijesti o učinjenom.
12. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 10 - Prijedlog zaključka o davanju mišljenja o zahtjevu za zakup neizgrađenog građevinskog zemljišta oznake dio k.č.br. 9507, 9506, 9511/1 i 9508 sve k.o. Dubrava
Predsjednik  otvara raspravu o Prijedlogu zaključka. Bez rasprave Vijeće jednoglasno donosi

   Z A K L J U Č A K
 o davanju mišljenja o zahtjevu za zakup neizgrađenog građevinskog
zemljišta oznake dio k.č.br. 9507, 9506, 9511/1 i 9508 sve k.o. Dubrava
 
1.     Razmotren je dopis Gradskog ureda za imovinsko-pravne poslove i imovinu Grada  kojim se traži očitovanje Vijeća o zahtjevu Josipa Španića iz Zagreba, Tarska 28a, za zakup neizgrađenog građevinskog zemljišta oznake k.č.br. 9507, 9506, 9511/1 i 9508 sve k.o. Dubrava za namjenu parkirališnog prostora.
2.     Sukladno prethodno utvrđenom mišljenju Vijeća Mjesnog odbora Donja Dubrava, Vijeće nije suglasno s davanjem predmetnog zemljišta u zakup.
3.     Ovaj Zaključak dostavlja se Gradskom uredu za imovinsko-pravne poslove i imovinu Grada.


Ad 11 - Prijedlog zaključka o očitovanju o strategijskom interesu na nekretnini u Ulici trešanja 8e, označenoj kao k.č.br. 8575/110 k.o. Dubrava, z.k.č.br. 3252/190 k.o. Resnik
Predsjednik  otvara raspravu o Prijedlogu zaključka. Bez rasprave Vijeće jednoglasno donosi

   Z A K L J U Č A K 
o očitovanju o strategijskom interesu na nekretnini u Ulici trešanja 8e, 
označenoj kao k.č.br. 8575/110 k.o. Dubrava, z.k.č.br. 3252/190 k.o. Resnik
 
1. Razmotren je dopis Gradskog ureda za imovinsko-pravne poslove i imovinu Grada  kojim se traži očitovanje Vijeća o strategijskom interesu na nekretnini u Ulici trešanja 8e (kuća i dvorište), označenoj kao k.č.br. 8575/110 k.o. Dubrava, z.k.č.br.  3252/190 k.o. Resnik, za koju je zahtjevom Marka Carića iskazan interes za kupoprodaju.
2. Temeljem Zaključka Vijeća Mjesnog odbora Novi Retkovec, za predmetnu nekretninu ne postoji strategijski interes te je Vijeće suglasno s raspolaganjem istom i ne protivi se kupoprodaji na zakonom propisan način.
3. Ovaj Zaključak dostavlja se Gradskom uredu za imovinsko-pravne poslove i         imovinu Grada.


Ad 12 - Prijedlog zaključka o prijedlogu sanacije kanala u II. Resničkom gaju
Predsjednik  otvara raspravu o Prijedlogu zaključka. Bez rasprave Vijeće jednoglasno donosi

Z A K LJ U Č A K
o prijedlogu sanacije kanala u II. Resničkom gaju

13. Razmotren je prijedlog sanacije kanala u II. Resničkom gaju (uz željezničku prugu) usvojen na 32. sjednici Vijeća Mjesnog odbora Resnički gaj održanoj 22. siječnja 2020.
14. Vijeće predlaže sanaciju predmetnog kanala iz kojeg se slijeva voda na prometnicu        II. Resnički gaj ispod podvožnjaka, što prilikom vremenskih nepogoda otežava sigurno odvijanje prometa.
15. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet i Hrvatskim vodama.


Ad 13 - Prijedlog zaključka o prijedlogu postavljanja prometnog ogledala u Banatskoj ulici kod spoja s ulicom Dubrava
Predsjednik  otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o prijedlogu postavljanja prometnog ogledala
u Banatskoj ulici kod spoja s ulicom Dubrava

1. Razmotren je Zaključak Vijeća Mjesnog odbora Donja Dubrava kojim se predlaže postavljanje prometnog ogledala u Banatskoj ulici kod spoja s ulicom Dubrava. 
1. Prijedlog se smatra opravdanim jer je zbog parkiranih automobila izlaz na ulicu Dubrava nepregledan što utječe na sigurnost odvijanja prometa. Nadležnom gradskom uredu predlaže se da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
1. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 14 - Prijedlog zaključka o prijedlogu postavljanja prometnog znaka „zabrana parkiranja“ u ulici Čulinečki zavoj
Predsjednik  otvara raspravu o Prijedlogu zaključka.
D. Šereg smatra da u Donjoj Dubravi ima puno više ulica u kojima bi trebalo postaviti znakove „zabrana parkiranja“.
Vijeće sa 13 glasova „za“ i 1 „suzdržanim“ glasom donosi

Z A K L J U Č A K 
o prijedlogu postavljanja prometnog znaka 
„zabrana parkiranja“ u ulici Čulinečki zavoj

1. Razmotren je Zaključak Vijeća Mjesnog odbora Novi Retkovec, usvojen temeljem zahtjeva stanara, kojim se predlaže postavljanje prometnog znaka „zabrana parkiranja“ u ulici Čulinečki zavoj. Postavljanje znaka predlaže se zbog nepropisno parkiranih automobila koji onemogućuju ulaz kamiona Čistoće te vozila hitne pomoći i vatrogasaca.
2. Prijedlog se smatra opravdanim te se nadležnom gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom.
3. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 15 - Pitanja, prijedlozi i obavijesti
Predsjednik daje informaciju o očitovanjima Gradskog ureda na zahtjeve Vijeća vezane uz promet. Napominje da su održani sastanci s predstavnicima Građanske inicijative Trnava, odnosno predstavnicima MO „30. svibnja 1990.“ u svezi dječjeg igrališta kod objekta mjesne samouprave u Vinodolskoj ulici. Traženo je da se svi objekti mjesne samouprave legaliziraju, a u Vinodolskoj je legalizirano samo 3 metra zemljišta s jedne i druge strane objekta. Gornji dio parcele na kojem je dječje igralište i donji dio, na kojem je sportsko igralište, su u privatnom vlasništvu jer je u postupku denacionalizacije zemljište vraćeno vlasnicima. Gornji dio parcele je prodan na što Vijeće nije moglo utjecati i o čemu nije sve donedavno imalo saznanja. Kako se ne bi ostalo i bez donjeg dijela zemljišta, Vijeće će nakon prethodnog prijedloga Vijeća Mjesnog odbora „30. svibnja 1990.“, od Gradskog ureda za upravljanje imovinom Grada zatražiti da otkupi zemljište. Napominje da je Građanska inicijativa Trnava potencirala ubrzanje rješavanja prometnih problema u Trnavi. U izgradnji je spojna cesta između Čulinca i Trnave odnosno buduća pristupna prometnica školi.
D. Šereg podržava inicijativu za otkup zemljišta i smatra da u Vinodolskoj treba napraviti jedno lijepo igralište jer djeca i mladi nemaju doista nikakvih sportskih sadržaja na području Mjesnog odbora. Dječje igralište koje je sporno je ionako bilo okupljalište pijanaca i problematičnih osoba.
Predsjednik napominje da će Mjesni odbor „30. svibnja 1990.“ dobiti sportske sadržaje u Sopničkoj ulici izgradnjom sportsko-rekreacijski centar. Nakon saznanja da zemljište oko objekta mjesne samouprave nije u vlasništvu Grada, pokrenut je postupak projektiranja.
Budući da nije bilo pitanja i prijedloga, predsjednik zaključuje sjednicu u 17,45 sati. 



KLASA: 026-02/20-001/80				
URBROJ: 251-06-11-4-20-2
Zagreb, 27. veljače 2020.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing.

